साल के अंतिम सप्ताह में हुई वारदातों से हिला प्रशासन
जिलेमें इस साल हत्या, हत्या का प्रयास, दलित अत्याचार और महिला उत्पीड़न के केसों में कमी आई हैं। खास बात यह है कि पूरे वर्ष में एक भी डकैती नहीं हुई है। लूट के मामलों में भी कमी आई, लेकिन झालरापाटन में चार दिन पहले हुई व्यवसायी से वारदात और घाटौली कस्बे में 15 दिसंबर को सर्राफा व्यापारी के यहां 14 लाख रुपए की नकबजनी पुलिस के लिए चुनौती बन गई हैं। इनके खुलासा के लिए अनुभवी अफसरों को लगाया गया है, लेकिन अभी तक ये घटनाएं अनसुलझी हैं। आंकड़ों पर नजर मारे तो गत वर्ष की तुलना में इस बार महिला उत्पीड़न के मामलों में कमी आई है। गत वर्ष 1131 प्रकरण दर्ज हुए थे। जो इस बार घटकर 925 रह गए। इस वर्ष 206 कम मामले सामने आए हैं। दलित अत्याचार के वर्ष 2014 में 193 के मुकाबले इस साल 159 मामले में सामने आए हैं।
बेहतर पुलिसिंग के प्रयास जारी
^जिलेमें पुलिसिंग को बेहतर बनाने के प्रयास किए जा रहे हैं। उसका नतीजा है कि संगीन मामलों में कमी रही है। ये कोशिश आगे भी जारी रहेगी। नए साल में ट्रैफिक के नियमों की पालना करवाने पर और जोर दिया जाएगा। ताकि हादसे में असमय जान गंवाने वाली घटना में और कमी ला सकें। जो मामले अनसुलझे है पर उनके बारे में प्रयास किए जा रहे हैं। राजेंद्रसिंह, एसपी झालावाड़
घटना 2013 2014 2015
हत्या 50 43 30
हत्या का प्रयास 53 68 46
डकैती 1 1 0
लूट 23 24 16
अपहरण 132 173 143
ज्यादती 104 127 119
नकबजनी 89 138 109
चोरी 378 456 403
hin_Deva hin_Deva hin_Deva hin_Deva hne_Deva npi_Deva hin_Deva bho_Deva bho_Deva mar_Deva mag_Deva kas_Deva npi_Deva